cyanic-selkie/wikianc huggingface dataset:
কে. পি. এ. সি. ললিতা
মহেশ্বরী আম্মা (জন্ম ১৯৪৭), তাঁর মঞ্চ নাম '''কে. পি. এ. সি. ললিতা''' দ্বারা আরও বেশি পরিচিত, হলেন একজন ভারতীয় চলচ্চিত্র ও মঞ্চ অভিনেত্রী যিনি মূলত মালয়ালম থিয়েটার এবং মালয়ালম চলচ্চিত্রতে কাজ করেন। পাঁচ দশক ধরে বিস্তৃত তাঁর পেশা জীবনে, তিনি ৫৫০ টিরও বেশি ছবিতে অভিনয় করেছেন। তিনি কেরালা সংগীত নাটক একাডেমির বর্তমান চেয়ারপারসন। তিনি প্রয়াত মালয়ালম চলচ্চিত্র নির্মাতা ভারতন কে বিবাহ করেছিলেন।
প্রাথমিক জীবন
কে. পি. এ. সি. ললিতা ১৯৪৭ সালে কেরলের ত্রিবাঙ্কুরের অরণমুলাতে পাঁচ সন্তানের মধ্যে জ্যেষ্ঠ হিসাবে জন্মগ্রহণ করেছিলেন। তাঁর পিতা ও মাতার নাম ছিল যথাক্রমে কড়াইকাথারাইল ভেট্টিল কে. অনন্তন নায়ার এবং ভার্গবী আম্মা। শৈশবে তাঁর নাম ছিল মহেশ্বরী আম্মা। তাঁর চার ভাইবোন রয়েছে: ইন্দিরা, বাবু, রাজন ও শ্যামলা। তাঁর বাবা ছিলেন কায়ামকুলামের একজন ফটোগ্রাফার, আর মা ছিলেন এক গৃহবধূ এবং তিনি ছিলেন অরণমুলার। তিনি তাঁর শৈশবকালের বেশিরভাগ সময় আলেপ্পির কায়ামকুলামের কাছে রামপুরমে কাটিয়েছিলেন। তাঁর পরিবার তাঁকে নৃত্য শিক্ষা দেবার জন্য কোট্টটায়ামের চাঙ্গানাসসেরিতে চলে এসেছিল। ছোটবেলাতেই তিনি নাচ শেখা শুরু করেন চেল্লাপ্পান পিল্লাইয়ের নির্দেশনায়। তারপরে তিনি শেখেন কলামন্ডলম গঙ্গাধরনের অধীনে। তিনি ১০ বছর বয়সে নাটকে অভিনয় করা শুরু করেছিলেন। মঞ্চে তাঁর প্রথম উপস্থিতি ছিল  গীতায়ুড়ে বালি  নাটকটিতে। পরে তিনি কে.পি.এ.সি. (কেরল পিপলস আর্টস ক্লাব)তে যোগদান করেন। এটি কেরালার একটি বিশিষ্ট বামপন্থী নাটকের দল ছিল। তাঁকে নতুন নাম দেওয়া হয়েছিল ললিতা এবং পরে যখন তিনি চলচ্চিত্রে অভিনয় শুরু করেছিলেন, কে.পি.এ.সি. ট্যাগটি তাঁর নামের আগে বসে যায়, ললিতা নামে পরিচিত অন্য এক অভিনেত্রী থেকে তাঁকে আলাদা করার জন্য।
ব্যক্তিগত জীবন
ললিতার একটি কন্যা শ্রীকুট্টি এবং একটি পুত্র সিদ্ধার্থ। সিদ্ধার্থ  নম্মল  চলচ্চিত্রে অভিনেতা হিসাবে আত্মপ্রকাশ করেছিলেন, এটি পরিচালনা করেছিলেন কামাল। ললিতা একটি আত্মজীবনী প্রকাশ করেছেন, যার নাম কথা থুডারাম (কাহিনী চলবে), এটি ২০১৩ সালে চেরুকাড় পুরস্কার জিতেছে। ১৯৯৮ সালে, ভারতন মারা গেলে, তিনি কয়েক মাসের জন্য বিরতি নেন, কেবলমাত্র সাথিয়াঁ আন্থিকাড় ছবিতে দুর্দান্ত অভিনয় দিয়ে ফিরে আসার জন্য। এটির পরিচালক ছিলেন  ভীন্ডাম চিলা ভীটুকরিয়াঙ্গল  (১৯৯৯)। সাম্প্রতিক বছরগুলিতে ললিতার উল্লেখযোগ্য অভিনয় ছিল  শান্তম  (২০০০), লাইফ ইজ বিউটিফুল (২০০০) এবং ভালকান্নাদি (২০০২)। জয়রাজ পরিচালিত  শান্তম  (২০০০) চলচ্চিত্রে অভিনয়ের জন্য তিনি তাঁর দ্বিতীয় সেরা সহায়ক অভিনেত্রীর জাতীয় চলচ্চিত্র পুরস্কার জিতেছিলেন। তিনি এখনও চলচ্চিত্রে অভিনয় করেন। তিনি ৫ শতাধিক মালয়ালম ছবিতে অভিনয় করেছেন। মালয়ালম ছাড়া তিনি কয়েকটি তামিল ছবিতেও অভিনয় করেছেন, যার মধ্যে আছে  কাদালুক্কু মারিয়াধাই  (১৯৯৭), মণিরত্নম এর  আলাইপায়ুথে  (২০০০) এবং  কাত্রু ভেলিয়াডাই  (২০১৭)। বিশেষত, তামিল ছবি  কাদালুক্কু মরিয়াধাই  ছবিতে শালিনীর মায়ের চরিত্রে তাঁর অভিনয় সমালোচকদের প্রশংসা পেয়েছে।
অভিনয় জীবন
তাঁর অভিনীত প্রথম চলচ্চিত্রটি ছিল কুট্টুকুদুম্বম, যার পরিচালক ছিলেন কে. এস সেতুমাধবন। ১৯৭৮ সালে, তিনি নামী মালায়ালাম চলচ্চিত্র পরিচালক ভারতনকে বিবাহ করেছিলেন। তিনি কিছু সময়ের জন্য চলচ্চিত্রে অভিনয় থেকে বিরতি নিয়েছিলেন। তাঁর অভিনয় জীবনের দ্বিতীয় অধ্যায়টি শুরু হয়েছিল, তাঁর স্বামী পরিচালিত  কাট্টাথে কিলিক্কুড়ু  দিয়ে। ১৯৮৬ থেকে ২০০৬ সালের মধ্যে, ইনোসেন্ট (অভিনেতা) এর সাথে জুটি বেঁধে তাঁর অভিনয় দর্শকদের কাছে ব্যাপক জনপ্রিয় হয়েছিল। সফল চলচ্চিত্রগুলির মধ্যে ছিল গজকেশরিযোগম, অপ্পুর্বম চিল্লার, মাক্কাল মাহাত্ম্যম, শুভ যাত্রা, মাই ডিয়ার মুথাচান, কান্নানুম পলিসুম, অর্জুনান পিলাইয়ুম অঞ্জু মাককালুম, ইনজঙ্কদদাই মাথান এবং সন্স, পাভাম পাভাম রাজাকুমারম ইত্যাদি। এই সময়ের মধ্যে তিনি সম্মানসুল্লাবার্ককু সমাধনম (১৯৮৬),  পন মুত্তিদুন্না থারাভু  (১৯৮৮),  মুকুন্তেট্টা সুমিত্রা ভিলিক্কুন্নু  (১৯৮৮), ভড়াক্কু নুকি ইয়ন্ত্রম (১৯৮৯), দশরথম (১৯৮৯), ভেঙ্কালাম (১৯৯৩), গডফাদার (১৯৯১),  আমারাম  (১৯৯১),  ভিয়েতনাম কলোনি  (১৯৯৩),  পবিত্রম  ((১৯৯৩)),  মণিচিত্রাথাজু  (১৯৯৪),  স্ফদিকম  (১৯৯৫) এবং  আনিয়াথি প্রুভু  (১৯৯৭) ছবিতে তিনি সমালোচকদের দ্বারা প্রশংসিত হয়েছিলেন। তাঁর স্বামী পরিচালিত ছবি  'আমারাম' (১৯৯১)' চলচ্চিত্রে অভিনয়ের জন্য তিনি সেরা সহ অভিনেত্রীর জাতীয় চলচ্চিত্র পুরস্কার জিতেছিলেন।
হিটাচি
হিটাচি লিমিটেড (株式会社日立製作所) (একটি জাপানি জায়ান্ট গ্রুপ অব কোম্পানি যার গ্লোবাল হেডকোয়ার্টার জাপানের মারুনোচি ইচোমে, চিয়োদা, টোকিওতে অবস্থিত।
ইতিহাস
১৯১০ সনে স্থাপিত হয় ইলেকট্রিকাল রিপেয়ার শপ হিসেবে। হিটাচি The Open Group এর সদস্য।
শিশু দিবাযত্ন কেন্দ্র আইন, ২০২১
শিশু দিবাযত্ন কেন্দ্র আইন, ২০২১ শিশুদের দিবাকালীন পরিচর্যা ও নিরাপত্তার জন্য বাংলাদেশ সরকার কর্তৃক সম্প্রতি গৃহীত একটি আইন যেখানে সরকারি, আধা-সরকারি, স্বায়ত্তশাসিত ও বেসরকারি প্রতিষ্ঠানকে এবং ব্যক্তিগত উদ্যোগের ক্ষেত্রে এই আইনের অধীনে নিবন্ধন সনদ থাকার শর্তে স্বীয় ব্যবস্থাপনার মাধ্যমে শিশুদের দিবাকালীন যত্নের নিমিত্তে কেন্দ্র স্থাপনের ও পরিচালনার সুযোগ দেওয়া হয়েছে। এই আইনটি সরকারি, আধা-সরকারি, স্বায়ত্তশাসিত ও বেসরকারি পর্যায়ে শিশু দিবাযত্ন কেন্দ্র প্রতিষ্ঠা, পরিচালনা ও আনুষঙ্গিক অন্যান্য বিষয়ে বিধানদি প্রণয়ন সম্পর্কিত। ৩৪ টি ধারা সম্বলিত এ আইনে শিশুর পিতা, মাতা এবং Guardians and Wards Act, 1890 (Act No. VIII of 1890) এর অধীনে শিশুর কল্যাণে আদালত কর্তৃক নিয়োগপ্রাপ্ত বা ঘোষিত ব্যক্তিকে অভিভাবক বলে ধরা হয়েছে।
উল্লেখ্য যে, গত ৮ই ফেব্রুয়ারি ২০২১ এই আইনটির একটি খসড়া মন্ত্রিসভায় চূড়ান্ত অনুমোদন লাভের পর ১৬ই জুন জাতীয় সংসদে বিল আকারে পাস হয় যা রাষ্ট্রপতি কর্তৃক ২৪শে জুন ২০২১ এ সম্মতিলাভ করে। আইনটি ১লা সেপ্টেম্বর ২০২১ খ্রীস্টাব্দ থেকে বাংলাদেশে কার্যকর।
বিষয়বস্তু
এই আইনে কেন্দ্রে থাকা শিশুর নিরাপত্তার প্রসঙ্গে সুস্পষ্ট কয়েকটি ধারা রয়েছে (ধারা: ২৩, ২৪, ২৫ এবং ২৬)। এছাড়াও ২২ নং ধারায় সংক্রামক রোগের বিষয়টিও উল্লেখ করা হয়েছে। শিশু দিবাযত্ন কেন্দ্র আইন, ২০১৮-তে শিশুর নিরাপত্তা সম্পর্কে সুস্পষ্ট কোন ধারা ছিল না এবং সংক্রামক রোগের বিস্তার সম্পর্কিত ধারাটি শিশু দিবাযত্ন কেন্দ্র আইন, ২০২১ এর একটি নতুন সংযোজন। এই আইনের ফলে বাংলাদেশে এখন শুধু চার ধরনের শিশু দিবাযত্ন কেন্দ্র বৈধ বলে বিবেচিত হবে। যথা:
প্রতিক্রিয়া
মাঠপর্যায়ে এই আইন নিয়ে তেমন কোন প্রতিক্রিয়া লক্ষ্য করা যায়নি।
ধারাসমূহ
আইনের চৌত্রিশটি ধারার মূল বিষয়বস্তু পর্যায়ক্রমিকভাবে দেওয়া হলো:
২০১৯ আন্তর্জাতিক চ্যাম্পিয়নস কাপ
২০১৯ আন্তর্জাতিক চ্যাম্পিয়নস কাপ (অথবা আইসিসি) আন্তর্জাতিক চ্যাম্পিয়নস কাপের ৭ম আসর। এটি হচ্ছে একটি প্রীতি ফুটবল প্রতিযোগিতা, যেখানে অংশগ্রহণকারী দলগুলো নিজেদের প্রস্তুতি সম্পন্ন করে থাকে। এই আসরটি ২০১৯ সালের ১৬ই জুলাই শুরু হয়েছে এবং ১০ই আগস্ট শেষ হবে।
এই আসরের বর্তমান চ্যাম্পিয়ন হচ্ছে টটেনহ্যাম হটস্পার, যারা ইয়ুভেন্তুসের সাথে খেলার মাধ্যমে এই আসর শুরু করেছে।
দল
এই প্রতিযোগিতায় সর্বমোট ১২টি দল অংশগ্রহণ করেছে।
মাঠ
17 venues for the International Champions Cup were announced on March 26, 2019.
খেলা
The match schedule was announced on March 28, 2019. Each team will play three matches, for a total of 18 matches.
পয়েন্ট টেবিল
The 12 teams are ranked based on results from their three matches, with the best-ranked team being crowned champions. In addition to three points for a win and none for a loss, a penalty shoot-out win is worth two points, while a loss on penalties earns one point.
মিডিয়া সম্প্রচার
All 18 matches will be live streamed for the unsold markets and highlights also available for all territories around the world via ICC's official website.
জাহানারা ইমাম
জাহানারা ইমাম (৩ মে ১৯২৯ - ২৬ জুন ১৯৯৪) ছিলেন একজন বাংলাদেশী লেখিকা, কথাসাহিত্যিক, শিক্ষাবিদ এবং একাত্তরের ঘাতক দালাল বিরোধী আন্দোলনের নেত্রী। তিনি বাংলাদেশে শহীদ জননী হিসেবে পরিচিত। তার বিখ্যাত গ্রন্থ একাত্তরের দিনগুলি। একাত্তরে তাঁর জ্যেষ্ঠ পুত্র শাফী ইমাম রুমী দেশের মুক্তিসংগ্রামে অংশগ্রহণ করেন এবং কয়েকটি সফল গেরিলা অপারেশনের পর পাকিস্তানি সেনাবাহিনীর হাতে গ্রেফতার হন এবং পরবর্তীতে নির্যাতনের ফলে মৃত্যুবরণ করেন। বিজয় লাভের পর রুমীর বন্ধুরা রুমীর মা জাহানারা ইমামকে সকল মুক্তিযোদ্ধার মা হিসেবে বরণ করে নেন৷ রুমীর শহীদ হওয়ার সূত্রেই তিনি শহীদ জননীর মযার্দায় ভূষিত হন৷
জন্ম ও শৈশব
জাহানারা ইমাম (ডাক নাম জুড়ু) ১৯২৯ সালের ৩ মে বর্তমান পশ্চিমবঙ্গের মুর্শিদাবাদে বড়ঞা থানার অন্তর্ভুক্ত সুন্দরপুর গ্রামে রক্ষণশীল বাঙালি মুসলমান পরিবারে জন্মগ্রহণ করেন॥ জাহানারা ইমামের পিতা সৈয়দ আবদুল আলী ছিলেন ডেপুটি ম্যাজিস্ট্রেট। মাতা সৈয়দা হামিদা বেগম।
শিক্ষা
জাহানারা ইমাম মাধ্যমিক পাস করেন ১৯৪২ সালে। ১৯৪৪ সালে রংপুর কারমাইকেল কলেজ থেকে উচ্চ মাধ্যমিক পাস করে ১৯৪৫ সালে ভর্তি হন কলকাতার লেডি ব্রেবোর্ণ কলেজে। লেডি ব্র্যাবোর্ন কলেজ (কলকাতা বিশ্ববিদ্যালয়) থেকে বি.এ পাস করেন ১৯৪৭ সালে। বিখ্যাত স্থপতি শরিফুল আলম ইমাম তার স্বামী। দেশবিভাগের পর পরিবারের সঙ্গে তিনি তদানীন্তন পূর্ব পাকিস্তানে চলে যান। ১৯৬০ সালে বি.এড ডিগ্রি অর্জন করেন ঢাকা বিশ্ববিদ্যালয় থেকে। ১৯৬১ খ্রিস্টাব্দে এম.এ পড়াকালীন ফুলব্রাইট স্কলারশিপ নিয়ে ছয় মাস আমেরিকায় কাটান।যুক্তরাষ্ট্র থেকে সার্টিফিকেট ইন এডুকেশন ডিগ্রি অর্জন করেন ১৯৬৪ সালে। যুক্তরাষ্ট্র থেকে ফিরে ১৯৬৫ সালে বাংলায় এম.এ পাস করেন ঢাকা বিশ্ববিদ্যালয় থেকে।
কর্মজীবন
শিক্ষক হিসাবে তার কর্মময় জীবনের প্রথম কাল কাটে ময়মনসিংহ শহরে। সেখানে বিদ্যাময়ী বালিকা বিদ্যালয়ে সহকারী শিক্ষক হিসাবে ১৯৪৮ থেকে ১৯৪৯ সাল পর্যন্ত তিনি কর্মরত ছিলেন। এরপর তিনি ঢাকায় চলে আসেন। ঢাকার সিদ্ধেশ্বরী বালিকা উচ্চ বিদ্যালয়ের প্রধান শিক্ষক (১৯৫২-১৯৬০), বুলবুল একাডেমি কিন্ডারগার্টেন স্কুলের প্রধান শিক্ষক (১৯৬২-১৯৬৬)এবং ঢাকা টিচার্স ট্রেনিং কলেজের প্রভাষক (১৯৬৬‌-১৯৬৮)হিসাবে তার কর্মজীবন অতিবাহিত হয়। তিনি কিছুদিন ঢাকা বিশ্ববিদ্যালয়ের আধুনিক ভাষা ইনস্টিটিউটেও খন্ডকালীন শিক্ষক হিসাবে কাজ করেন।
রাজনৈতিক জীবন
একাত্তরের মুক্তিযুদ্ধে জাহানারা ইমামের ছেলে মুক্তিযোদ্ধা শাফি ইমাম রুমী শহীদ হন । এছাড়া যুদ্ধের সময় তার স্বামী মুক্তিযুদ্ধের সহযোগী শরীফ ইমামও মৃত্যুবরণ করেন। আশির দশকের শুরুতে, ১৯৮২ সালে তিনি মুখের ক্যান্সারে আক্রান্ত হন। প্রতি বছর একবার যুক্তরাষ্ট্রে গিয়ে চিকিৎসা নিতে হতো তাকে।
একাত্তরের ঘাতক দালাল নির্মূল কমিটি প্রতিষ্ঠা
১৯৯১ সালের ২৯ ডিসেম্বর গোলাম আযমকে জামায়াতে ইসলামী তাদের দলের আমীর ঘোষণা করলে বাংলাদেশে জনবিক্ষোভের সূত্রপাত হয়। বিক্ষোভের অংশ হিসাবে ১৯৯২ সালের ১৯ জানুয়ারি ১০১ সদস্যবিশিষ্ট একাত্তরের ঘাতক দালাল নির্মূল কমিটি গঠিত হয় জাহানারা ইমামের নেতৃত্বে। তিনি হন এর আহ্বায়ক। এর পাশাপাশি মুক্তিযুদ্ধের চেতনাবিরোধী প্রতিরোধ মঞ্চ, ১৪টি ছাত্র সংগঠন, প্রধান প্রধান রাজনৈতিক জোট, শ্রমিক-কৃষক-নারী এবং সাংস্কৃতিক জোটসহ ৭০টি সংগঠনের সমন্বয়ে পরবর্তীতে ১১ ফেব্রুয়ারি ১৯৯২ ‘মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি’ গঠিত হয়।
গণআদালতের রায় প্রতিষ্ঠা
জাহানারা ইমাম গণআদালতের রায় কার্যকর করার জন্য সরকারের কাছে দাবি জানান। এই গণআদালতের সদস্য ছিলেনঃ এডভোকেট গাজিউল হক, ডঃ আহমদ শরীফ, মাজহারুল ইসলাম, ব্যারিস্টার শফিক আহমেদ, সুফিয়া কামাল, কবীর চৌধুরী, কলিম শরাফী, শওকত ওসমান, লেঃ কর্ণেল (অবঃ) কাজী নুরুজ্জামান, লেঃ কর্ণেল (অবঃ) আবু ওসমান চৌধুরী এবং ব্যারিস্টার শওকত আলী খান।
জাহানারা ইমামের নেতৃত্বে আন্দোলনের ধারাবাহিকতায় দেশব্যাপি গণস্বাক্ষর, গণসমাবেশ, মানববন্ধন, সংসদ যাত্রা, অবস্থান ধর্মঘট, মহাসমাবেশ ইত্যাদি কর্মসূচি পালনের মাধ্যমে আন্দোলন আরও বেগবান হয়। সরকার ৩০ জুন ১৯৯২ সালে সংসদে ৪ দফা চুক্তি করে। ২৮ মার্চ ১৯৯৩ সালে নির্মূল কমিটির সমাবেশে পুলিশ বাহিনী হামলা চালায় । পুলিশের লাঠিচার্জে আহত হন জাহানারা ইমাম, এবং তাকে বঙ্গবন্ধু শেখ মুজিব মেডিকেল বিশ্ববিদ্যালয় ভর্তি করা হয়।
দেশের বিভিন্ন অঞ্চলে এমনকি বিদেশেও গঠিত হয় নির্মূল কমিটি এবং শুরু হয় ব্যাপক আন্দোলন। পত্র-পত্রিকায় সংবাদ শিরোনাম হয়ে উঠলে আন্তর্জাতিক মহলেও ব্যাপক পরিচিতি অর্জন করেন জাহানারা ইমাম। গোলাম আযমসহ একাত্তরের যুদ্ধাপরাধীদের বিচার দাবির আন্দোলনকে সমর্থন দেয় ইউরোপীয় পার্লামেন্ট। আন্দোলন ব্যাপকতা লাভ করে আন্তর্জাতিক ক্ষেত্রে।
২৬ মার্চ ১৯৯৩ সালে স্বাধীনতা দিবসে গণআদালত বার্ষিকীতে জাহানারা ইমামের নেত্রত্বে গণতদন্ত কমিটি ঘোষিত হয় এবং আরও আটজন যুদ্ধাপরাধীর নাম ঘোষণা করা হয়। তারা হলেন, আব্বাস আলী খান, মতিউর রহমান নিজামী, মোঃ কামরুজ্জামান, আবদুল আলীম, দেলোয়ার হোসেন সাঈদী, মওলানা আবদুল মান্নান, আনোয়ার জাহিদ এবং আব্দুল কাদের মোল্লা।
২৬ মার্চ ১৯৯৪ সালে স্বাধীনতা দিবসে গণআদালতের ২য় বার্ষিকীতে গণতদন্ত কমিশনের চেয়ারম্যান কবি বেগম সুফিয়া কামাল ইঞ্জিনিয়ার্স ইনস্টিটিউটের সামনে রাজপথের বিশাল জনসমাবেশে জাহানারা ইমামের হাতে জাতীয় গণতদন্ত কমিশনের রিপোর্ট হস্তান্তর করেন। গণতদন্ত কমিশনের সদস্যরা হচ্ছেনঃ শওকত ওসমান, কে এম সোবহান, সালাহ উদ্দিন ইউসুফ, অনুপম সেন, দেবেশ চন্দ্র ভট্টাচার্য, খান সারওয়ার মুরশিদ, শামসুর রাহমান, শফিক আহমেদ, আবদুল খালেক এবং সদরুদ্দিন। এই সমাবেশে আরও আটজন যুদ্ধাপরাধীর বিরুদ্ধে তদন্ত অনুষ্ঠানের ঘোষণা দেয়া হয়।
মৃত্যু
জাহানারা ইমাম ১৯৯৪ সালের ২৬ জুন বাংলাদেশ সময় সন্ধ্যা ৭টায় মার্কিন যুক্তরাষ্ট্রের মিশিগানের ডেট্রয়েট নগরীর সাইনাই হাসপাতালে ক্যান্সারে আক্রান্ত হয়ে ৬৫ বছর বয়সে মৃত্যুবরণ করেন। এরপূর্বে অসুস্থার জন্য তাকে ২ এপ্রিল যুক্তরাষ্ট্রে চিকিৎসার জন্য নেওয়া হয়। ৪ জুলাই তার মৃতদেহ বাংলাদেশে আনা হয়। শাহজালাল আন্তর্জাতিক বিমানবন্দরে সমন্বয় কমিটির নেতৃবৃন্দের সঙ্গে তার মৃতদেহ গ্রহণ করেন জাতীয় সংসদের তৎকালীন বিরোধীদলীয় নেত্রী আওয়ামী লীগ সভানেত্রী শেখ হাসিনা। ৫ জুলাই সকালে জনগণের শ্রদ্ধা নিবেদনের জন্যে কেন্দ্রীয় শহীদ মিনারে তার কফিন রাখা হয়। দুপুরে জাতীয় ঈদগাহ ময়দানে জানাযা শেষে তাকে মিরপুর শহীদ বুদ্ধিজীবী ও মুক্তিযোদ্ধা গোরস্থানে সমাহিত করা হয়। এ সময় মুক্তিযুদ্ধের আটজন সেক্টর কমান্ডার শহীদ জননীকে গার্ড অব অনার প্রদান করেন।
তার মৃত্যুর পর মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি ২৮ জুন থেকে ৪ জুলাই পর্যন্ত শোক সপ্তাহ এবং ৬ জুলাই জাতীয় শোক দিবস পালন করে।
শান জর্জ
শান জর্জ একজন নলিউড অভিনেত্রী, গায়িক, চলচ্চিত্র প্রযোজক এবং পরিচালক। থর্নস অফ রোজ চলচ্চিত্রের মাধ্যমে চলচ্চিত্রশিল্পে আত্মপ্রকাশ করার আগে, তিনি ১৯৯৭ সালে উইন্ডস অফ ডেসটিনির শিরোনামে একটি অপেরাতে অভিনয় করেছিলেন। তিনি আউটকাস্ট এবং ওয়েলকাম টু নলিউড চলচ্চিত্রে তার অভিনয়ের জন্য সবচেয়ে বেশি পরিচিত।
জন্ম এবং কর্মজীবন
নাইজেরিয়ার ক্রস রিভার রাজ্যের আবি স্থানীয় সরকার অঞ্চলের এডিবা নামক একটি শহরে শান জর্জের জন্ম হয়; তার মা একজন নাইজেরীয় এবং বাবা একজন ব্রিটিশ। তার "প্রেমের জীবন" নিয়ে বিতর্ক হওয়ার কারণে, ১৬ বছর বয়সে তার প্রথম বিবাহ হয়েছিল। তিনি লাগোস বিশ্ববিদ্যালয়ের একজন প্রাক্তন ছাত্রী, সেখানে তিনি গণযোগাযোগ বিষয়ে পড়াশুনা করেন এবং বিশ্ববিদ্যালয়ে থাকাকালীন তিনি তার প্রথম চলচ্চিত্র অল ফর উইনি প্রযোজনা করেন।
২০১০ সালে, শান তার প্রথম স্টুডিও অ্যালবাম ডান্স প্রকাশ করেন যা সংগীত সমালোচকদের কাছ থেকে ইতিবাচক প্রতিক্রিয়া পায়।
বর্তমানে তার দুই সন্তান রয়েছে।
বাংলাদেশ জাতীয় অনূর্ধ্ব-১৯ নারী ক্রিকেট দল
বাংলাদেশ জাতীয় অনূর্ধ্ব-১৯ নারী ক্রিকেট দল নারীদের আন্তর্জাতিক অনূর্ধ্ব-১৯ ক্রিকেটে বাংলাদেশের প্রতিনিধিত্ব করে। দলটি বাংলাদেশ ক্রিকেট বোর্ড (বিসিবি) দ্বারা পরিচালিত হয়।  দলটি প্রথম আন্তর্জাতিক মহিলা অনূর্ধ্ব-১৯ ক্রিকেট প্রতিযোগিতা ২০২৩ সালের আইসিসি অনূর্ধ্ব-১৯ নারী টি-টোয়েন্টি বিশ্বকাপে তাদের প্রথম অফিসিয়াল ম্যাচ খেলে। দক্ষিণ আফ্রিকায় অনুষ্ঠিত প্রথম আইসিসি নারী অনূর্ধ্ব-১৯ টি-টোয়েন্টি বিশ্বকাপে বাংলাদেশ অনূর্ধ্ব-১৯ নারী ক্রিকেট দলের অধিনায়ক দিশা বিশ্বাস।
ইতিহাস
উদ্বোধনী মহিলা অনূর্ধ্ব-১৯ বিশ্বকাপ ২০২১ সালের জানুয়ারিতে অনুষ্ঠিত হওয়ার কথা ছিল, কিন্তু COVID-19 মহামারীর কারণে একাধিকবার স্থগিত করা হয়েছিল। টুর্নামেন্টটি শেষ পর্যন্ত ২০২৩ সালে দক্ষিণ আফ্রিকায় অনুষ্ঠিত হয়। আইসিসির পূর্ণ সদস্য হিসেবে বাংলাদেশ টুর্নামেন্টের জন্য স্বয়ংক্রিয়ভাবে যোগ্যতা অর্জন করে।
বাংলাদেশ ২০২২ সালের ডিসেম্বরে টুর্নামেন্টের জন্য তাদের ১৫ সদস্যের স্কোয়াড ঘোষণা করে।
রেকর্ড
আন্তর্জাতিক ম্যাচের সারাংশ
১৮ জানুয়ারী ২০২৩ অনুযায়ী
ফুটবল (খেলা)
ফুটবল হ'ল দলগত ক্রীড়াগুলির একটি পরিবার যা গোল করার জন্য একটি বলকে বিভিন্ন মাত্রায় লাথি মারতে জড়িত। অযোগ্য, ফুটবল শব্দটি সাধারণত ফুটবলের ফর্মকে বোঝায় যা সর্বাধিক জনপ্রিয় যেখানে শব্দটি ব্যবহৃত হয়। সাধারণত ফুটবল নামে পরিচিত খেলাগুলির মধ্যে রয়েছে অ্যাসোসিয়েশন ফুটবল (উত্তর আমেরিকা, আয়ারল্যান্ড এবং অস্ট্রেলিয়ায় ফুটবল নামে পরিচিত); - গ্রিডিরন ফুটবল (বিশেষত আমেরিকান ফুটবল বা কানাডিয়ান ফুটবল); অস্ট্রেলিয়ান নিয়ম ফুটবল; রাগবি ইউনিয়ন এবং রাগবি লীগ; এবং গেলিক ফুটবল। ফুটবলের এই বিভিন্ন ফর্মগুলি বিভিন্ন পরিমাণে সাধারণ উত্স ভাগ করে নেয় এবং "ফুটবল কোড" হিসাবে পরিচিত।
বিশ্বের বিভিন্ন অংশে খেলা ঐতিহ্যবাহী, প্রাচীন বা প্রাগৈতিহাসিক বল গেমগুলির বেশ কয়েকটি উল্লেখ রয়েছে। ফুটবলের সমসাময়িক কোডগুলি উনিশ শতকে ইংলিশ পাবলিক স্কুলগুলিতে এই গেমগুলির কোডিফিকেশন থেকে ফিরে পাওয়া যায়। ব্রিটিশ সাম্রাজ্যের সম্প্রসারণ এবং সাংস্কৃতিক প্রভাব ফুটবলের এই নিয়মগুলি সরাসরি নিয়ন্ত্রিত সাম্রাজ্যের বাইরে ব্রিটিশ প্রভাবের অঞ্চলে ছড়িয়ে পড়ার অনুমতি দেয়। উনিশ শতকের শেষের দিকে, স্বতন্ত্র আঞ্চলিক কোডগুলি ইতিমধ্যে বিকশিত হয়েছিল: গ্যালিক ফুটবল, উদাহরণস্বরূপ, তাদের ঐতিহ্য বজায় রাখার জন্য ইচ্ছাকৃতভাবে স্থানীয় ঐতিহ্যবাহী ফুটবল গেমগুলির নিয়মগুলি অন্তর্ভুক্ত করেছিল। 1888 সালে, ফুটবল লীগ ইংল্যান্ডে প্রতিষ্ঠিত হয়েছিল, অনেক পেশাদার ফুটবল অ্যাসোসিয়েশনের মধ্যে প্রথম হয়ে ওঠে। বিংশ শতাব্দীতে, বিভিন্ন ধরণের ফুটবল বিশ্বের সবচেয়ে জনপ্রিয় দলগত খেলায় পরিণত হয়েছিল।
ফুটবলের বিভিন্ন কোডগুলি কিছু সাধারণ উপাদান ভাগ করে নেয় এবং ফুটবলের দুটি প্রধান শ্রেণিতে বিভক্ত করা যেতে পারে: আমেরিকান ফুটবল, কানাডিয়ান ফুটবল, অস্ট্রেলিয়ান ফুটবল, রাগবি ইউনিয়ন এবং রাগবি লিগের মতো কোড বহন করে, যেখানে বলটি হাতে ধরে রাখার সময় বা ছুঁড়ে ফেলার সময় মাঠের চারপাশে সরানো হয় এবং অ্যাসোসিয়েশন ফুটবল এবং গেলিক ফুটবলের মতো লাথি কোডগুলি।  যেখানে বলটি প্রাথমিকভাবে পা দিয়ে সরানো হয় এবং যেখানে হ্যান্ডলিং কঠোরভাবে সীমাবদ্ধ।
সমস্ত কোডে, সাধারণ দক্ষতার মধ্যে রয়েছে পাস করা, মোকাবেলা করা, ট্যাকলগুলি ফাঁকি দেওয়া, ধরা এবং লাথি মারা। বেশিরভাগ কোডে, খেলোয়াড়দের অফসাইড চলাচলকে সীমাবদ্ধ করার নিয়ম রয়েছে এবং গোল করা খেলোয়াড়দের অবশ্যই গোলপোস্টগুলির মধ্যে ক্রসবারের নীচে বা উপরে বল রাখতে হবে।
There are conflicting explanations of the origin of the word "football". It is widely assumed that the word "football" (or the phrase "foot ball") refers to the action of the foot kicking a ball. There is an alternative explanation, which is that football originally referred to a variety of games in medieval Europe that were played on foot. There is no conclusive evidence for either explanation.
ঐতিহ্যবাহী, প্রাচীন বা প্রাগৈতিহাসিক বল গেমগুলির বেশ কয়েকটি উল্লেখ রয়েছে, যা বিশ্বের বিভিন্ন অংশে আদিবাসীরা খেলে। উদাহরণস্বরূপ, 1586 সালে, জন ডেভিস নামে একজন ইংরেজ অভিযাত্রীর নেতৃত্বে একটি জাহাজের লোকেরা গ্রিনল্যান্ডে ইনুইটের সাথে এক ধরণের ফুটবল খেলতে তীরে গিয়েছিল। পরে বরফের উপর খেলা একটি ইনুইট গেমের বিবরণ রয়েছে, যার নাম আকসাকতুক। প্রতিটি ম্যাচ দুটি দল সমান্তরাল লাইনে একে অপরের মুখোমুখি হওয়ার সাথে শুরু হয়েছিল, তারপরে একে অপরের দলের লাইনের মধ্য দিয়ে বলটি লাথি দেওয়ার চেষ্টা করেছিল এবং তারপরে একটি গোলের দিকে। 1610 সালে, ভার্জিনিয়ার জেমসটাউনের উপনিবেশবাদী উইলিয়াম স্ট্রাচি নেটিভ আমেরিকানদের দ্বারা খেলা একটি গেম রেকর্ড করেছিলেন, যার নাম পাহসাহেমান। [তথ্যসূত্র প্রয়োজন] পাসুকুয়াকোহাওগ, আধুনিক দিনের অ্যাসোসিয়েশন ফুটবলের অনুরূপ একটি খেলা যা আমেরিকানদের মধ্যে খেলা হয়, 17 শতকের গোড়ার দিকেও রিপোর্ট করা হয়েছিল।
মেসোআমেরিকায় আদিবাসীদের দ্বারা রাবার বল দিয়ে খেলা গেমগুলিও এই সময়ের আগে থেকেই বিদ্যমান হিসাবে ভালভাবে নথিভুক্ত করা হয়েছে, তবে এগুলির বাস্কেটবল বা ভলিবলের সাথে আরও মিল ছিল এবং এই জাতীয় খেলা এবং আধুনিক ফুটবল ক্রীড়াগুলির মধ্যে কোনও লিঙ্ক পাওয়া যায়নি। উত্তর-পূর্ব আমেরিকান ভারতীয়রা, বিশেষত ইরোকুইস কনফেডারেশন, একটি খেলা খেলেছিল যা একটি ছোট বল নিক্ষেপ এবং ধরার জন্য নেট র ্যাকেট ব্যবহার করেছিল; যাইহোক, যদিও এটি একটি বল-গোল ফুট গেম, ল্যাক্রোস (যেমন এর আধুনিক বংশধর বলা হয়) একইভাবে সাধারণত "ফুটবল" হিসাবে শ্রেণীবদ্ধ করা হয় না। [তথ্যসূত্র প্রয়োজন]মেসোআমেরিকায় আদিবাসীদের দ্বারা রাবার বল দিয়ে খেলা গেমগুলিও এই সময়ের আগে থেকেই বিদ্যমান হিসাবে ভালভাবে নথিভুক্ত করা হয়েছে, তবে এগুলির বাস্কেটবল বা ভলিবলের সাথে আরও মিল ছিল এবং এই জাতীয় খেলা এবং আধুনিক ফুটবল ক্রীড়াগুলির মধ্যে কোনও লিঙ্ক পাওয়া যায়নি। উত্তর-পূর্ব আমেরিকান ভারতীয়রা, বিশেষত ইরোকুইস কনফেডারেশন, একটি খেলা খেলেছিল যা একটি ছোট বল নিক্ষেপ এবং ধরার জন্য নেট র ্যাকেট ব্যবহার করেছিল; যাইহোক, যদিও এটি একটি বল-গোল ফুট গেম, ল্যাক্রোস (যেমন এর আধুনিক বংশধর বলা হয়) একইভাবে সাধারণত "ফুটবল" হিসাবে শ্রেণীবদ্ধ করা হয় না।
অস্ট্রেলিয়া মহাদেশে আদিবাসীদের বেশ কয়েকটি উপজাতি ভরা বল দিয়ে লাথি এবং ক্যাচিং গেম খেলেছিল যা ইতিহাসবিদদের দ্বারা মার্ন গ্রুক ("গেম বল" এর জন্য জাব উরুং) হিসাবে সাধারণীকরণ করা হয়েছে। প্রাচীনতম ঐতিহাসিক বিবরণটি রবার্ট ব্রো-স্মিথের ১৮৭৮ সালের দ্য অ্যাবোরিজিনস অফ ভিক্টোরিয়া বইয়ের একটি উপাখ্যান, যেখানে রিচার্ড থমাস নামে এক ব্যক্তিকে উদ্ধৃত করে বলা হয়েছে, ১৮৪১ সালে অস্ট্রেলিয়ার ভিক্টোরিয়ায় তিনি আদিবাসীদের এই খেলাটি খেলতে দেখেছিলেন: "মিঃ থমাস বর্ণনা করেছেন যে কীভাবে শীর্ষস্থানীয় খেলোয়াড় একটি পোসামের চামড়া থেকে তৈরি একটি বল ছুঁড়ে ফেলবে এবং কীভাবে অন্যান্য খেলোয়াড়রা ধরার জন্য বাতাসে ঝাঁপিয়ে পড়বে। এটা"। কিছু ইতিহাসবিদ তাত্ত্বিকভাবে বলেছেন যে মার্ন গ্রুক অস্ট্রেলিয়ান রুলস ফুটবলের অন্যতম উত্স ছিলেন।
স্টিভ বলমার
স্টিভ বলমার(জন্মঃ২৪ মার্চ ১৯৫৬) একজন আমেরিকান ব্যবসায়ী যিনি ২০০০ সালের জানুয়ারি মাস থেকে মাইক্রোসফটের প্রধান নির্বাহী কর্মকর্তা হিসেবে কর্মরত আছেন। ফোর্বস ৪০০ ম্যাগাজিন অনুসারে তিনি বিশ্বের একুশ তম ধনী ব্যক্তি এবং তার ব্যক্তিগত সম্পদের পরিমাণ প্রায় ১৮ বিলিয়ন মার্কিন ডলার। ২০১৩ সালের আগস্ট মাসে তিনি ঘোষণা করেন যে আগামী ১২ মাসের মধ্যে মাইক্রোসফটের প্রধান নির্বাহির পদ থেকে সরে দাঁড়াবেন। এই ঘোষণা অনুযায়ী তিনি ২০১৪ সালের ফেব্রুয়ারি মাসের ৪ তারিখে তার পদ থেকে অবসর গ্রহণ করেন এবং সত্য নাদেলা তার পদে স্থলাভিষিক্ত হন।
স্টিভ বলমার যুক্তরাষ্ট্রের ডেট্রয়েটে জন্মগ্রহণ করেন। তার পিতা বেট্রিস ডরকিন ছিলেন যুক্তরাষ্ট্রে একজন সুইস অভিবাসী। তিনি ডেট্রয়েটে ফোর্ড মোটর কোম্পানিতে ম্যানেজার ছিলেন। তার মা হেনরি বলমার ছিলেন একজন আমেরিকান ইহুদি যার পরিবার ছিল ইরানি বংশোদ্ভূত। ১৯৭৭ সালে তিনি হার্ভার্ড বিশ্ববিদ্যালয় থেকে ফলিত গণিত ও অর্থনীতিতে বিএ ডিগ্রি লাভ করেন।
মাইক্রোসফট
স্টিভ বলমার ১৯৮০ সালের ১১ জুন মাইক্রোসফটের ব্যবসা ব্যবস্থাপক হিসেবে যোগদান করেন। তিনি ছিলেন মাইক্রোসফটে বিল গেটসের নিয়োগকৃত ৩০ তম কর্মী।
স্টিভ বলমারকে প্রথমে ৫০,০০০ মার্কিন ডলার বেতনের প্রস্তাব দেওয়া হয় এবং সেই সাথে কোম্পানিত মালিকানার কিছু অংশও দেওয়া হয়। ১৯৮১ সালে সখন মাইক্রোসফট ইনকর্পোরেটেড হয় তখন স্টিভ বলমারের শেয়ারের পরিমাণ ছিল ৮% । তবে ২০০৩ সালে ৪% শেয়ার রেখে তিনি ৮.৩% শেয়ার বিক্রয় করে দেন এবং একই বছর কর্মীদের জন্য শেয়ারের মালিকানার ব্যবস্থা করেন।
বিন্দু থেকে বিন্দু গঠন
thumb|right|200px|১৯৩০-এর দশকের শেষের একটি আসল অস্ট্রেলিয়ান [[রেডিও, যেখানে উপাদানের মাঝে বিন্দু থেকে বিন্দু গঠন দেখা যাচ্ছে]] বিন্দু থেকে বিন্দু গঠন হলো ইলেকট্রনিক বর্তনী গঠনের সবচেয়ে ব্যবহৃত উপায় যা ১৯৫০-এর দশকের আগে ব্যবহার করা হত।বিন্দু থেকে বিন্দু গঠন এখনও ব্যবহৃত হয় প্রোটো টাইপ যন্ত্রপাতির গঠন করতে কম বা ভারী ইলেকট্রনিক উপাদানের সাথে। বিন্দু থেকে বিন্দু সংযোগের আগে, বৈদ্যুতিক সমাবেশ ব্যবহার করত স্ক্রু বা তারের নাট তারকে ধরে রাখতে একটি অপরিবাহী বা সিরামিক বোর্ডের সাথে।ফলাফল থেকে পাওয়া যন্ত্রের প্রবণতা হলো জরাজীর্ণ সংযোগ থেকে ব্যর্থ হওয়ার প্রবণতা বা সংযোগের যান্ত্রিক নড়বড়ে সংযোগ।প্রাথমিক প্রিমিয়াম মেরিন রেডিওতে, বিশেষভাবে যা মার্কনী থেকে পাওয়া গেছে, মাঝে মাঝে বাস বার সংযোগের বর্তনীতে ওয়েল্ডিং করা কপার ব্যবহৃত হয়, কিন্তু এটা ব্যয়বহুল।
বিন্দু থেকে বিন্দু গঠনে ব্যবহৃত হয় প্রান্তীয় স্ট্রীপ (যাদের মাঝে মাঝে ট্যাগ বোর্ডও বলা হয়ে থাকে) বা টাররেট বোর্ড।গুরুত্বপূর্ণ আবিষ্কার হলো বৈদ্যুতিক সমাবেশে সোল্ডারিং ব্যবহার করা।সোল্ডারিং-এ টিন ও লেডের মিশ্রণ বা পরে বিসমাথ এবং অন্যদের সাথে টিন গলিয়ে ও লাগিয়ে, অগলিত ধাতু, যেমন কপার বা টিন মিশ্রিত স্টীল।সোল্ডার একটি শক্ত বৈদ্যুতিক এবং যান্ত্রিক সংযোগ তৈরি করে।
প্রান্তীয় স্ট্রীপ গঠন
thumb|right|200px| সামরিক রেডিও যন্ত্রের বিন্দু থেকে বিন্দু গঠন thumb|right|200px| ১৯৪৮ মটরোলা ভিতি-৭১ ৭” টেলিভিশনের চেসিসের উপরের অংশ, যেখানে বিন্দু থেকে বিন্দু তারের জটিল অংশ দেখা যাচ্ছে বিন্দু থেকে বিন্দু গঠন ব্যবহার করে প্রান্তীয় স্ট্রীপ (যাকে ট্যাগ বোর্ডও বলা হয়ে থাকে)।একটি প্রান্তীয় স্ট্রীপ হলো কপারের টিন প্লেটের লুপের স্ট্যাম্পড স্ট্রীপ।এটা বসানো হয় এমন উপায়ে যেন প্রতিটি লুপ প্রতিটি থেকে বৈদ্যুতিক ভাবে অন্তরীত থাকে।ধাতুর লুপগিলো একটা চিপের ওপরে বসানো হয় যা তাপ রোধকও, সাধারণত সিন্থেটিক রেসিনে মোড়ানো কাগজ (এফ আর-২) বা ব্যাকেলাইট সুতার সাথে লাগানো হয়, বা মাঝে মাঝে প্যাক্সোলিন ব্যবহৃত হয়। অন্তরকের থাকে একটি পূর্নাঙ্গ বসানো বন্ধনী, মাঝে মাঝে একটি বা অধিক স্ট্যাম্পড লুপের সাথে এগুলোকে গ্রাউন্ড করা হয় চেসিসের সাথে।
চেসিসকে প্রথম গঠন করা হয়, স্টীল মেটাল বা কাঠ থেকে।অন্তরীত প্রান্তীয় স্ট্রীপ গুলোকে গজাল মারা হয়,পেরেক মারা হয় বা স্ত্রু প্যাচানো হয় নিচের সাথে বা চেসিসের অভ্যন্তরের সাথে।ট্রান্সফরমার, বড় ধারক, টিউব সকেট এবং অন্যান্য বড় উপাদানকে চেসিসের উপরের দিকে বসানো হয়।এদের তারগুলো হোলের মধ্য দিয়ে নিচে বা অভ্যন্তরে চলে যায়।ইলেকট্রনিক উপাদানের তারগুলো কুন্ডলী পাকানো থাকে প্রান্তের সাথে এবং সোল্ডারড করা থাকে এদের সাথে।ছোট ইলেক্ট্রনিক উপাদানগুলো বসানো থাকে এদের তারগুলো প্রান্তের চারিদিকে মোচড় দিয়ে এবং সোল্ডারিং করে। পেশাদার ইলেকট্রনিক সংযোগকারী ব্যবহার করে আলোকচিত্রের একটি বই এবং সঠিক সংযোগ নির্দেশাবলী মেনে চলে এটা নিশ্চিত করতে যে কোন উপাদান তারা বাদ দেবেন না।যদিও এই প্রক্রিয়া অনেকটা ত্রুটি প্রবণতাযুক্ত এবং প্রায় অসম্ভব মাঝে মাঝে, এটা বেশ ভালো ছোট আকারের ইউনিটগুলো যুক্ত করতে যখন শ্রমিকের খরচ কম থাকবে।
পয়েন্ট টু পয়েন্ট গঠন চালিয়ে যাওয়া হয় উচ্চমানের টিউব ইলেকট্রনিক্সের জন্য এমনকি প্রিন্টেড বর্তনী বোর্ড আবিষ্কারের পরেও।টিউবের তাপ বর্তনী বোর্ডকে নিম্নমানের করতে পারে এবং তাদের ভঙ্গুর ও ভেঙ্গে ফেলতে পারে।বর্তনী বোর্ডের নিম্নমান মাঝে মাজ়হে দেখা যায় সস্তা টিউব রেডিওতে যা ৬০-এর দশকে তোইরি হয়েছিল, বিশেষকরে গরম আউটপুট ও রেকটিফায়ার টিউবের মাঝে।আমেরিকান প্রস্তুতকারী কোম্পানী জেনিথ বিন্দু থেকে বিন্দু তারের সংযোগ চালিয়ে যায় এর টিউব ভিত্তিক টেলিভিশন সেটে ৭০-এর দশকের প্রথম দিক পর্যন্ত।
মৃত ছারপোকা গঠন
শৌখিন কাজে, গঠনমুক্ত কাঠামো ব্যবহার করা যেতে পারে এমন সব ক্ষেত্রে যেখানে একটি পিসিবি খুব বড় বা একটা খুব ছোট সংখ্যক উপাদানের জন্য বেশি মাত্রার কাজ এমন ক্ষেত্রে।এটাকে মাঝে মাঝে বলা হয় মৃত ছারপোকা ধরনের যেহেতু আইসিগুলো বসে পিনের উপরে-নিচে এমন ভাবে যাকে একটা মৃত ছারপোকার মতো মনে হয়।যখন এটাকে মাঝে মাঝে বিশৃংখল, ত্রুটি প্রবণতা সম্পন্ন মনে হয় এবং মেরামত করা কঠিন মনে হয়, এবং এটা ব্যবহৃত হতে পারে আরো নিবিড় বর্তনী তৈরি করতে অন্যান্য পদ্ধতির চেয়ে। এটি মাঝে মাঝে ব্যবহৃত হয় বিম রোবোটিকসে এবং আর এফ বর্তনীতে যেখানে উপাদানগুলোকে ছোট আকারের থাকতে হয়।একটি সুবিধা হলো এটি অনায়াস সাধ্য যেখানে তার মোড়ানো সংযোগ উপাদান তৈরিতে ব্যবহৃত হয় যখন রোধ এবং ধারক ব্যবহৃত হয় ইউ আকারের মতো বাকাতে এবং আঠারো মতো লাগাতে।
২০২২ নিউজিল্যান্ড পুরুষ ক্রিকেট দলের স্কটল্যান্ড সফর
নিউজিল্যান্ড পুরুষ ক্রিকেট দল ২০২২ সালের জুলাই মাসে একটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্কটল্যান্ড সফর করে। সবগুলো ম্যাচ এডিনবরার দ্য গ্রেঞ্জ ক্লাব মাঠে অনুষ্ঠিত হয়। ইংল্যান্ডের বিপক্ষে টেস্ট সিরিজ ও আয়ারল্যান্ডের বিপক্ষে সীমিত ওভারের সিরিজের পর এটি ছিল নিউজিল্যান্ডের ইউরোপ সফরের তৃতীয় অংশ।
টি২০আই সিরিজে নিউজিল্যান্ড ২–০ ব্যবধানে জয়ী হয়। একমাত্র ওডিআই ম্যাচেও নিউজিল্যান্ড জয়ী হয়।
প্রেক্ষাপট
২০২০ সালের জুন মাসে একটি একদিনের আন্তর্জাতিক (ওডিআই) ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড দলের স্কটল্যান্ড সফর করার কথা ছিল। ২০০৮ সালের পর এটিই হত নিউজিল্যান্ডের প্রথম স্কটল্যান্ড সফর। একই মাসে তিনটি করে ওডিআই ও টি২০আই ম্যাচ খেলার জন্য নিউজিল্যান্ডের আয়ারল্যান্ড সফরেরও কথা ছিল। প্রাথমিকভাবে স্কটল্যান্ডের বিপক্ষে নিউজিল্যান্ডের শুধু একটি ওডিআই ম্যাচ খেলার কথা থাকলেও পরবর্তীতে ক্রিকেট স্কটল্যান্ড সিরিজের সূচিতে একটি টি২০আই ম্যাচ যোগ করে।  কিন্তু কোভিড-১৯ মহামারির কারণে ২০২০ সালের মে মাসে সফরটি স্থগিত করা হয়।
দলীয় সদস্য
চোটের কারণে অ্যাডাম মিলনা নিউজিল্যান্ডের দল থেকে ছিটকে যাওয়ায় তাঁর বদলি হিসেবে জেকব ডাফিকে দলে নেয়া হয়।
ছেংগারচর সরকারি ডিগ্রি কলেজ
ছেংগারচর সরকারি ডিগ্রি কলেজ বাংলাদেশের চাঁদপুর জেলায় মতলব উত্তর উপজেলায় অবস্থিত একটি কলেজ। কলেজটি ১৯৭৩ সালে প্রতিষ্ঠিত হয়। কলেজটি সম্প্রতি সরকারিকরণ করা হয়েছে।
ইউক্রেনের নারী
ইউক্রেনের নারী অর্থনৈতিক, রাজনৈতিক, সাংস্কৃতিক, এবং সামাজিক ক্ষেত্রে পুরুষদের পাশাপাশি পরিবারে সমান সাংবিধানিক অধিকার রয়েছে।
ইউক্রেনের জনসংখ্যার প্রায় ৪৫ শতাংশ (৪৫ মিলিয়ন ) যারা সহিংসতার শিকার - শারীরিক, যৌন বা মানসিক - বেশিরভাগই নারী।
ইউক্রেনে নারীবাদের ইতিহাস
আধুনিক পশ্চিম ইউক্রেন বা গ্যালিসিয়াতে ১৯২০-এর দশকে ইউরোপের অন্যতম বৃহত্তম নারীবাদী সংগঠন প্রতিষ্ঠিত হয়েছিল। সংগঠনটিকে ইউক্রেনীয় নারূ ইউনিয়ন বলা হয় এবং এর নেতৃত্বে ছিল মিলেনা রুডনিটস্কা। সোভিয়েত যুগে নারীবাদকে একটি বুর্জোয়া আদর্শ হিসাবে শ্রেণীবদ্ধ করা হয়েছিল, তাই এটি ছিল প্রতিবিপ্লবী ও সোভিয়েত-বিরোধী। সোভিয়েত আমলে সুশীল সমাজ ও নারীবাদ কার্যত অস্তিত্বহীন ছিল। ১৯৯১ সালে ইউক্রেন স্বাধীনতা লাভের পর, একটি নারীবাদী আন্দোলন শিকড় বাঁধতে শুরু করেছিল।
২০১০ সালের হিসাবে, ইউক্রেনে বেশ কয়েকটি নারী অধিকার গোষ্ঠী সক্রিয় রয়েছে যার মধ্যে রয়েছে ফেমিনিস্ট অফেঞ্জিভা ও ইউক্রেনীয় মহিলা ইউনিয়ন। কিয়েভের সবচেয়ে সক্রিয় নারী অধিকার সংগঠন ফেমেন ২০১৩ সালে আনুষ্ঠানিকভাবে বন্ধ হয়ে যায়। সংগঠনটি ইউক্রেন ত্যাগ করেছিল কারণ নেতৃত্ব "তাদের জীবন এবং স্বাধীনতার জন্য" ভয় পেয়েছিল।
২০১৪ সালে শুরু হওয়া দোনবাসে যুদ্ধের সময়, "মানবিক পদক্ষেপ ও সম্প্রদায়ের সংলাপ সংগঠিত নারীদের একটি বিশাল স্বেচ্ছাসেবক আন্দোলন" বিকশিত হয়েছিল, নারীবাদী ও শান্তি প্রতিষ্ঠার গবেষক এবং অ্যাক্টিভিস্ট ওকসানা পোটাপোভার মতে, যিনি নারীদের স্বেচ্ছাসেবক আন্দোলনের সমর্থনে থিয়েটার ফর ডায়ালগ নামে একটি বেসরকারী সংস্থা তৈরি করেন।
তরঙ্গশীর্ষ গুণনীয়ক
তরঙ্গশীর্ষ গুণনীয়ক (ইংরেজিতে "ক্রেস্ট ফ্যাক্টর") হলো দিকপরিবর্তী তড়িৎপ্রবাহ বা শব্দতরঙ্গের সর্বোচ্চ মান ও কার্যকরী মানের অনুপাত। তরঙ্গশীর্ষ গুণনীয়ক ১ বোঝায় কোনো সর্বোচ্চ মান নেই, যেমন একমুখী প্রবাহ।
শব্দবিজ্ঞান
শব্দবিজ্ঞানে ক্রেস্ট ফ্যাক্টর ডেসিবেলে প্রকাশ করা হয়।
তরঙ্গশীর্ষ গুণনীয়ক হ্রাসকরণ
উচ্চ তরঙ্গশীর্ষ গুণনীয়কবিশিষ্ট মডুলেশন কৌশলের চেয়ে কম তরঙ্গশীর্ষ গুণনীয়কবিশিষ্ট মডুলেশন কৌশল প্রতি সেকেন্ডে অধিক বিট প্রেরণ করে। অর্থোগনাল ফ্রিকোয়েন্সি-ডিভিশন মাল্টিপ্লেক্সিং-এর বড় সমস্যা হলো উচ্চ তরঙ্গশীর্ষ গুণনীয়ক। এর তরঙ্গশীর্ষ গুণনীয়ক কমানোর জন্য অনেক কৌশল প্রস্তাব করা হয়েছে।
মার্ক-আন্দ্রে টের স্টেগেন
মার্ক-আন্দ্রে টের স্টেগেন (Marc-André ter Stegen, ; জন্ম: ৩০ এপ্রিল ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং জার্মানি জাতীয় দলের হয়ে গোলরক্ষক হিসেবে খেলেন।
১৯৯৬–৯৭ মৌসুমে, জার্মান ফুটবল ক্লাব বরুসিয়া মনশেনগ্লাডবাখের যুব পর্যায়ের হয়ে খেলার মাধ্যমে টের স্টেগেন ফুটবল জগতে প্রবেশ করেছেন এবং এই দলের হয়েই খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, জার্মান ক্লাব প্রথমে বরুসিয়া মনশেনগ্লাডবাখ ২ এবং পরবর্তীতে বরুসিয়া মনশেনগ্লাডবাখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; বরুসিয়া মনশেনগ্লাডবাখের হয়ে তিনি ১০৮ ম্যাচে অংশগ্রহণ করেছেন। ২০১৪–১৫ মৌসুমে, তিনি প্রায় ১২ মিলিয়ন ইউরোর বিনিময়ে বরুসিয়া মনশেনগ্লাডবাখ হতে স্পেনীয় ক্লাব বার্সেলোনায় যোগদান করেছেন।
২০০৭ সালে, টের স্টেগেন জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত জার্মানির বয়সভিত্তিক দলের হয়ে খেলার পর, তিনি ২০১২ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। তিনি জার্মানির হয়ে এপর্যন্ত ২০১৮ ফিফা বিশ্বকাপ এবং উয়েফা ইউরো ২০১৬-এ অংশগ্রহণ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন, যেখানে ইওয়াখিম ল্যোভের অধীনে শিরোপা জয়লাভ করেছেন।
ব্যক্তিগতভাবে, টের স্টেগেন বেশ কিছু পুরস্কার জয়লাভ করেছেন, যার মধ্যে ২০১১–১২ বুন্দেসলিগার মৌসুম সেরা গোলরক্ষকের পুরস্কার এবং ২০১৮ সালে উয়েফার বর্ষসেরা দলে অন্তর্ভুক্তি অন্যতম। দলগতভাবে, টের স্টেগেন এপর্যন্ত ১৫টি শিরোপা জয়লাভ করেছেন, যার মধ্যে ১৩টি বার্সেলোনার হয়ে এবং ২টি জার্মানির হয়ে জয়লাভ করেছেন।
প্রারম্ভিক জীবন
মার্ক-আন্দ্রে টের স্টেগেন ১৯৯২ সালের ৩০শে এপ্রিল তারিখে জার্মানির মনশেনগ্লাডবাখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ওলন্দাজ বংশোদ্ভূত।
আন্তর্জাতিক ফুটবল
টের স্টেগেন জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০০৯ সালে তিনি জার্মানি অনূর্ধ্ব-১৭ দলের হয়ে ২০০৯ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল নেদারল্যান্ডস অনূর্ধ্ব-১৭ দলকে অতিরিক্ত সময়ে ২–১ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। একই বছরে তিনি ২০০৯ ফিফা অনূর্ধ্ব-১৭ বিশ্বকাপে অংশগ্রহণ করলেও তার দল প্রতিযোগিতার ১৬ দলের পর্ব থেকে বিদায় নিয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। ২০১৫ সালে জার্মানি অনূর্ধ্ব-২১ দলের হয়ে তিনি ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপ অংশগ্রহণ করেছেন, তবে তার দল উক্ত প্রতিযোগিতায় সেমি-ফাইনালে পরাজিত হয়ে বিদায় নিয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। জার্মানির বয়সভিত্তিক দলের হয়ে তিনি ৪৯ ম্যাচে অংশগ্রহণ করে ১টি শিরোপা জয়লাভ করেছেন।
২০১২ সালের ২৬শে মে তারিখে, মাত্র ২০ বছর ২৬ দিন বয়সে, ডান পায়ে ফুটবল খেলায় পারদর্শী টের স্টেগেন সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৭ নম্বর জার্সি পরিধান করেছিলেন। জাতীয় দলের হয়ে অভিষেকের মাত্র ২১ মিনিট পর, জার্মানির জার্সি গায়ে প্রথম গোলটি হজম করেছেন; ম্যাচের প্রথম গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ম্যাচটিতে জার্মানি ৫–৩ গোলের ব্যবধানে পরাজিত হয়েছিল। জার্মানির হয়ে অভিষেকের বছরে টের স্টেগেন সর্বমোট ২ ম্যাচে অংশগ্রহণ করেছেন।
টের স্টেগেন রাশিয়ায় অনুষ্ঠিত ২০১৮ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। মানুয়েল নয়ারের বিকল্প গোলরক্ষক হিসেবে দলে স্থান টের স্টেগেন উক্ত বিশ্বকাপে একটি ম্যাচেও অংশগ্রহণ করতে পারেননি।
ব্যক্তিগত জীবন
২০১৭ সালে, টের স্টেগেন তার দীর্ঘদিনের বান্ধবী দানিয়েলা এহলের সাথে বার্সেলোনার নিকটবর্তী সিতজেসে এক অনুষ্ঠানের বিবাহ বন্ধনে আবদ্ধ হয়েছেন। ২০১৯ সালের ২৮শে ডিসেম্বর তারিখে তাদের প্রথম সন্তান বেন জন্মগ্রহণ করেছে।
চোই জং-হুন
চোই জং-হুন ( Korean,  ; জন্ম: ৭ ই মার্চ, ১৯৯০) একজন দক্ষিণ কোরিয়ার অবসরপ্রাপ্ত সংগীতশিল্পী ও অভিনেতা। তিনি ২০১৯ সালে এন্টারটেইনমেন্ট ইন্ডাস্ট্রি থেকে অবসর গ্রহণ অবধি ২০০৭ সালে আত্মপ্রকাশ থেকে শুরু করে রক ব্যান্ড এফ- টি আইল্যান্ড -এর লিডার, গিটারিস্ট এবং কীবোর্ড প্লেয়ার হিসাবে দায়িত্ব পালন করেছিলেন।
বার্নিং সান কেলেঙ্কারির এক অংশ, ঘুষ এবং অবৈধ যৌন ভিডিও এবং ছবি ভাগ করে নেওয়ার অভিযোগের মধ্যে, ১৪ ই মার্চ, ২০১৯ এ চোই এন্টারটেইনমেন্ট ইন্ডাস্ট্রি থেকে অবসর নেন এবং ২৯ নভেম্বর ২০১৯-এ, চোই কে দোষী সাব্যস্ত করা হয়েছিল এবং পাঁচ বছরের কারাদণ্ডে দণ্ডিত করা হয়েছিল।
প্রাথমিক জীবন এবং শিক্ষা
চোই জং হুন জন্মগ্রহণ করেন ৭ মার্চ ১৯৯০ সালে সিওল দক্ষিণ কোরিয়া এ সৌর ক্যালেন্ডার অনুযায়ী, ৬ ফেব্রুয়ারি চান্দ্র পঞ্জিকা অনুযায়ী। তিনি শিনডংশিন মিডিল ইনফরমেশন ইন্ডাস্ট্রি হাই স্কুলে পড়াশোনা করেছেন। তাঁর উচ্চ বিদ্যালয়ের বছরগুলিতে, তাকে এফএনসি সংগীত প্রতিভা সংস্থায় গৃহীত করা হয়েছিল, যা পরবর্তী সময়ে জং-হুনকে এর পরিচলক এবং গিটারিস্ট হিসাবে এফ-টি আইল্যান্ড ব্যান্ড গঠন করেছিল।
প্রাক্তন ব্যান্ড সদস্য ওহ ওয়ান বিনের পাশাপাশি ডিজিটাল সংগীতের সন্ধান করে চোই সুউন বিশ্ববিদ্যালয়ে পড়েছেন।
সংগীত ক্যারিয়ার
২০০৯ সালের জানুয়ারিতে, চোই জং-হুন, ছোই মিনহওয়ান এবং লি জায়েজিনকে "A3" উপ গোষ্ঠীতে অন্তর্ভুক্ত করা হয়েছিল। এই গ্রুপটি ২০০৯ সালের ২ জানুয়ারী, জাপানের টোকিওর জেসিবি হলে আয়োজিত ২০০৯ সালের নববর্ষের কনসার্ট "মাই ফার্স্ট ড্রিম" অনুষ্ঠানে আত্মপ্রকাশ করেছিল। চোই গিটারিস্ট এবং উপ-কণ্ঠশিল্পী হিসাবে অভিনয় করেছিলেন। এই গ্রুপের নাম ছিল "A3" যেহেতু তিনটি সদস্যের প্রত্যেকের টাইপ "A" রক্তের ছিল। এই গোষ্ঠীটি তাদের সংগীতানুষ্ঠানের সময় কিছুটা গান গাইতে সহায়তা করার জন্য গঠিত হয়েছিল, যাতে নেতৃত্বের গায়ক লি হং-জি তাঁর কণ্ঠস্বরকে আড়ষ্ট না করে।
টেলিভিশন এবং অভিনয়
চোই ২০০৮ সালে শুরু হওয়া অনেক টেলিভিশন সিরিজে ক্যামোস এবং অতিথি উপস্থিতি হিসেবে শুরু করেছিলেন। সং সেউং-হুনের সাথে একসাথে, তিনি ২০০৯ সালের ডিসেম্বর এবং জানুয়ারী মাসে স্টাইল ওয়েভে অভিনয় করেছিলেন। এই শোতে, তারকারা প্রধান শৈলীর প্রবণতাগুলি নিয়ে আলোচনা করেন এবং একটি নির্বাচিত স্টাইল থিম অনুসারে একটি ক্রেতাকে সাজায়।
চোই সিওল ব্রডকাস্টিং সিস্টেমের আইডল মাকনা রেবেলিওন  (아이돌 막내반란시대) ১৫ পর্বে অংশ নিয়েছে  সহযোগী ব্যান্ড সদস্য সেউং-হুনের সাথে, যিনি শোয়ের একজন কাস্ট সদস্য ছিলেন; পর্বটি ১৫ ফেব্রুয়ারি, ২০১০ এ প্রচারিত হয়েছিল। অভিনেতা জাং কেউন-সুক ও কিম হা-নেউল অভিনীত ইউ আর মাই পেট (২০১১) ছবিতে সহায়ক চরিত্রে অভিনয় করার মধ্য দিয়ে তার অভিষেক ঘটে। জাপানি ম্যাঙ্গা ট্রাম্পস লাইক আস  উপর ভিত্তি করে, চোই কিমের চরিত্রের ছোট ভাইয়ের চরিত্রে অভিনয় করেছেন। চলচ্চিত্রটি একটি মানব পোষা প্রাণীর সাথে বসবাস করে এমন এক মহিলাকে কেন্দ্র করে।
২০১২ সালের ডিসেম্বরে, চোই টিভিএন-র "দ্য রোম্যান্টিক অ্যান্ড আইডল" দ্বিতীয় সীজনে যোগ দিয়েছিলেন।
ওয়েব নাটকের Prince's Prince(২০১৫)-তে প্রধান চরিত্রে পার্ক শি-হিউন চরিত্রে অভিনয় করেছিলেন চোই। মেয়েদের গ্রুপ এ.ও.এ -এর সিও ইউ-না, যিনি তাঁর অনস্ক্রিন ছোট বোন ইউ-না, লিম মুন-রিয়ের চরিত্রে লিম মুন-রিও অভিনয় করেছিলেন, তিনি সহ-নেতৃত্বও অভিনয় করেন। একই নামের ওয়েব কারটুনের উপর ভিত্তি করে, সিরিজটি শি-হুনের বোন এবং তার নিমজ্জনকে ভিডিও গেমগুলিতে ঘিরে। প্রথমবারের নেতৃত্বের ভূমিকা হিসাবে, চিত্রগ্রহণের পূর্বে একটি সংবাদ সম্মেলনের সময় চোই মন্তব্য করেছিলেন, "আমি এর আগে কিছুটা অভিনয় করেছি, তবে আমার সাবধানতা ও সতর্কতার সাথে এই ভূমিকা নেওয়া উচিত"। তিনি হিরোস এবং আনএক্সপেক্টেড হিরোস (২০১৭) নাটকেও অভিনয় করেছিলেন।
অন্যান্য কার্যক্রম
সহযোগী ব্যান্ডের সদস্য গান সেউং-হিউন সহ, চোই "রেসুররেক্শন" সংগ্রহের ডিজাইনার লি জু ইয়ংয়ের পক্ষে ১৭ ই অক্টোবর, ২০০৯ - এর ২০০৯ শারদ সিওল ফ্যাশন সপ্তাহে মডেল করেছিলেন। ২৯ শে জুন, ২০০৯-এ, তিনি তাঁর মূল সংগীত ভিডিও "লাভ ব্যাটারি" এর অন্যতম প্রধান চরিত্রে কোর কনটেন্টস মিডিয়ার একক অভিনেতা হংক জিন ইয়ংয়ের সাথে প্রদর্শিত হয়েছিলেন। আগস্টে তিনি এমনেট স্ক্যান্ডালে ১৯ পর্বে অংশ নিয়েছিলেন।
কেলেঙ্কারী এবং অবসর
মার্চ ২০১৯ এ, চোই এমন একটি অনলাইন গ্রুপ চ্যাটের সদস্য হিসাবে প্রকাশিত হয়েছিল যা তাদের জ্ঞান বা সম্মতি ছাড়াই চিত্রগ্রহণ করা মহিলাদের সেক্সুয়াল স্পষ্ট ভিডিওগুলি ভাগ করে নিয়েছিলেন সেলিব্রিটি সেওংরি এবং জং জুন-ইয়ং এর সাথে। তিনি ২০১৬ সালে জড়িত ছিলেন এমন মাতাল ড্রাইভিংয়ের ঘটনাটি ছাপাতে সংবাদপত্রগুলিকে আটকাতে পুলিশকে ঘুষ দেওয়ার কথাও জানা গেছে। পরবর্তীকালে, তার সংস্থা ঘোষণা করেছে যে তিনি এফটি আইল্যান্ড ছেড়ে এন্টারটেইনমেন্ট ইন্ডাস্ট্রি থেকে অবসর নেবেন।
২০১৯ সালের এপ্রিল মাসে, পুলিশ তাদের চলাচলকারীদের অনুমতি ছাড়াই অবৈধভাবে চিত্রগ্রহণ, মোট ছয়টি ভিডিও বিতরণ, এবং তার মাতাল-গাড়ি চালানোর ঘটনাকে লুকাতে ঘুষ দেওয়ার অভিযোগে পুলিশ চোই'র বিরুদ্ধে মামলা করেছিল। ১১ এপ্রিল, ২০১৯, চোই সম্মতি ছাড়াই তোলা গোপন ক্যামেরার ছবি ছড়িয়ে দেওয়ার এবং অবৈধ লুকানো ক্যামেরার ফুটেজ চিত্রায়নের স্বীকার করেছেন। তাঁর বিরুদ্ধে ব্যক্তিগতভাবে নেওয়া অবৈধ ফুটেজ ভাগ করে নেওয়ার এক গণনা এবং অন্যান্য উৎস থেকে পাঁচটি গুণাবলী ভাগ করে নেওয়ার অভিযোগ তোলা হয়েছিল।
১৯ এপ্রিল, ২০১৮ এ, এক মহিলা এসবিএস ফান ই- তে এগিয়ে এসেছিলেন, দাবি করেছেন যে ২০১৬ সালের মার্চ মাসে তিনি মাদকাসক্ত হওয়ার পরে চোই সহ পাঁচজন পুরুষ তাকে ধর্ষণ করেছিলেন এবং তারপরে একটি গ্রুপ চ্যাটে ফুটেজ ভাগ করেছিলেন। চোই এই অভিযোগ অস্বীকার করেছেন, তবে স্বীকার করেছেন যে সেদিন তিনি এবং সেই মহিলার সাথে একসঙ্গে ছিলেন। ২০১০ সালের ১০ ই মে, চোই কে গণধর্ষণের অভিযোগে গ্রেপ্তার করা হয়েছিল এবং ২০১৬ সালে গণধর্ষণে অংশ নেওয়ার অভিযোগে তাকে অভিযুক্ত করা হয়েছিল।
কালা ই নাউ জেলা
কালা ই নাউ বা কালা-ই-নাউ অথবা কালানাউ (قلعه نو), আফগানিস্থানের বাদঘিজ প্রদেশের পশ্চিমের একটি জেলা। জেলাটির জনসংখ্যা ১৯৯০ সালের জড়িপ অনুসারে আনুমানিক ৮২,৫২৫; আদিবাসীদের মাঝে আনুমানিক ৮০% তাজিক ও আইমাক হাজারা। সামান্য কিছু পশতুন, বেলুচ এবং তুর্কী।
জেলা সদর কালা ই নাউ শহর, এটা একই সাথে প্রাদেশিক রাজধানী। জেলাটি পেস্তা বনের জন্যে বিখ্যাত।
রসুলান বাঈ
রসুলান বাঈ (১৯০২-১৯৭৪) বেনারস ঘরানার একজন বিখ্যাত হিন্দুস্তানি শাস্ত্রীয় সংগীতশিল্পী ছিলেন। তিনি ঠুমরী ও টপ্পায় দক্ষ ছিলেন। হিন্দুস্তানি শাস্ত্রীয় সংগীত জগতে তার অসামান্য অবদানের জন্য ১৯৫৭ সালে তাকে সংগীত নাটক আকাদেমি পুরস্কার প্রদান করেছিল সংগীত নাটক আকাদেমি।
প্রারম্ভিক জীবন
তিনি জন্মেছিলেন ১৯০২ সালে, উত্তর প্রদেশের মির্জাপুরের কছোয়া বাজার এর এক গরিব পরিবারে। ছোট বেলা থেকেই তার সংগীত প্রতিভার প্রকাশ পাওয়া যায়। তার মা আদালতও সংগীতে দক্ষ ছিলেন। ছোট থেকেই তিনি রাগ সংগীতে দক্ষ ছিলেন। তার প্রতিভার পরিচয় পেয়ে পাঁচ বছর বয়সেই তাকে সংগীত সাধনার জন্য ওস্তাদ শাম্মু খানের কাছে পাঠান হয়। এছাড়াও তিনি ওস্তাদ নাজ্জু খান ও আশিক খানের নিকট সংগীতশাস্ত্রে তালিম নিয়েছিলেন।
কর্মজীবন
রসুলান বাঈ টপ্পা গানে দক্ষ ছিলেন। এছাড়াও পুরব আং, ঠুমরী, দাদরা, পুরবি গীত, হোরি, কাজরি, চৈতিসহ শাস্ত্রীয় সংগীতের বিভিন্ন শাখায় দক্ষ ছিলেন। তিনি ধনঞ্জয়কোর্টে প্রথমবারের মত জনসাধারণের সম্মুখে সংগীত পরিবেশন করেন। তার সংগীত দর্শকশ্রোতাকে মুগ্ধ করে। এরপর তিনি স্থানীয় রাজাদের ডাকে বিভিন্ন অনুষ্ঠানে শাস্ত্রীয় সংগীত পরিবেশন করেছিলেন। পাঁচ দশক ধরে বেনারসে ভারতীয় শাস্ত্রীয় সংগীত জগতে রাজত্ব করেছেন তিনি। ১৯৪৮ সালে তিনি মুজরা পরিবেশন বন্ধ করে দেন এবং এক বেনারসী শাড়ি বিক্রেতাকে বিবাহ করে বেনারসেই বসবাস শুরু করেন।
১৯৭২ সাল পর্যন্ত অল ইন্ডিয়া রেডিওর লখনৌ ও এলাহাবাদ স্টেশন এবং দূরদর্শন থেকেও তার শাস্ত্রীয় সংগীত প্রচারিত হয়েছে। তিনি সর্বশেষ কাশ্মীরে জনসাধারণের সম্মুখে গেয়েছিলেন।
ভারতের অন্যতম সেরা গায়িকা হওয়া সত্ত্বেও তাকে যুদ্ধ করতে হয়েছে অতিশয় দারিদ্র‍্যের সাথে। তিনি রেডিও স্টেশনের নিকটেই একটি চায়ের দোকান চালাতেন, যে রেডিও স্টেশন থেকে তার গাওয়া শাস্ত্রীয় সংগীত প্রচারিত হত। বিখ্যাত শাস্ত্রীয় সংগীতশিল্পী নয়না দেবী তার অধীনে গানের তালিম নিয়েছেন।
১৯৬৯ সালে, তার বাড়ি, কতিপয় দুষ্কৃতিকারী সাম্প্রদায়িক দাঙ্গার সময় পুড়িয়ে দেয়। ১৯৭৪ সালের ১৫ই ডিসেম্বর, ৭২ বছর বয়সে, তিনি মৃত্যুবরণ করেন।
২০০৯ সালে মুক্তিপ্রাপ্ত সাবা দেওয়ান এর প্রামান্যচিত্র ইন আদার ওয়ার্ডস এ তার গাওয়া লাগাত করেজোয়া মা চোট, ফুল গেন্দোয়া না মার গানটি ব্যবহৃত হয়েছিল যেটি ১৯৩৫ সালে তিনি গ্রামোফোনে রেকর্ড করেছিলেন।  চলচ্চিত্রটি ২০০৯ সালে বুসান আন্তর্জাতিক চলচ্চিত্র উৎসবে পুরস্কার জিতেছিল।
পুরস্কার
হিন্দুস্তানি শাস্ত্রীয় সংগীত জগতে তার অসামান্য অবদানের জন্য ১৯৫৭ সালে তাকে সংগীত নাটক আকাদেমি পুরস্কার প্রদান করা হয়।
উত্তর আটলান্টিক আবর্জনাকুণ্ড
থাম্ব|উত্তর আটলান্টিক বলয় পাঁচটি প্রধান [[মহাসাগরীয় বলয়|মহাসাগরীয় বলয়ের একটি।]] উত্তর আটলান্টিক আবর্জনাকুণ্ড হল মানবসৃষ্ট সামুদ্রিক ধ্বংসাবশেষের একটি আবর্জনাকুণ্ড যা উত্তর আটলান্টিক বলয়ের মধ্যে ভাসমান রয়েছে। এটি মূলত ১৯৭২ সালে নথিভুক্ত করা হয়েছিল। সমুদ্র শিক্ষা সংঘ দ্বারা পরিচালিত একটি ২২ বছরের গবেষণা সমীক্ষা অনুমান করে যে কুণ্ডটি শত শত কিলোমিটার জুড়ে রয়েছে, যার প্রতি বর্গ কিলোমিটারে ধ্বংসাবশেষের ঘনত্ব ২,০০,০০০ টুকরো।   এ কুণ্ডে আবর্জনা নদী থেকে সমুদ্রে ভ্রমণকারী মানব সৃষ্ট বর্জ্য থেকে উদ্ভূত হয় এবং প্রধানত মাইক্রোপ্লাস্টিক নিয়ে এগুলো গঠিত। আবর্জনাকুণ্ডটি প্লাস্টিক ব্যবহার এবং জটলা হওয়ার মাধ্যমে বন্যপ্রাণীর জন্য (এবং মানুষের জন্য) একটি বড় ঝুঁকি। উত্তর আটলান্টিকের আবর্জনাকুণ্ডের জন্য শুধুমাত্র কিছু সচেতনতা এবং পরিষ্কার-পরিচ্ছন্ন করার প্রচেষ্টা করা হয়েছে, যেমন জাতিসংঘ শিক্ষা, বিজ্ঞান ও সংস্কৃতি সংস্থার দ্য গারবেজ প্যাচ স্টেট এবং দ্য ওশান ক্লিনআপ, কারণ বেশিরভাগ গবেষণা এবং পরিষ্কারের প্রচেষ্টা উত্তর প্রশান্ত মহাসাগরে অনুরূপ আবর্জনাকুণ্ড মহান প্রশান্ত মহাসাগরীয় আবর্জনাকুণ্ডের উপর দৃষ্টি নিবদ্ধ করা হয়েছে।
অবস্থান এবং আকার
কুণ্ডটি ২২°উ থেকে ৩৮°উ পর্যন্ত অবস্থিত এবং এর পশ্চিম ও পূর্ব সীমানা অস্পষ্ট। ধ্বংসাবশেষ অঞ্চলটি ১,৬০০ কিমি (৯৯০ মি) এর মতো স্থানান্তরিত হয় ঋতু অনুসারে উত্তর এবং দক্ষিণে, এবং জাতীয় মহাসাগরীয় ও বায়ুমণ্ডলীয় প্রশাসন অনুসারে এল নিনো-দক্ষিণ দোলনের সময় আরও দক্ষিণে প্রবাহিত হয়। কুণ্ডটি আনুমানিক আকারে শত শত কিলোমিটার জুড়ে রয়েছে, প্রতি বর্গকিলোমিটারে ধ্বংসাবশেষের ঘনত্ব ২,০০,০০০ টুকরো (গড়ে পাঁচ বর্গ মিটার প্রতি এক টুকরো)। উত্তর আটলান্টিকের আবর্জনাকুণ্ডে প্লাস্টিকের ঘনত্ব বেশিরভাগই স্থির রয়েছে যদিও ২২ বছরের গবেষণায় বিশ্বব্যাপী প্লাস্টিকের উৎপাদন পাঁচগুণ বেড়েছে। এটি পৃষ্ঠের নিচে প্লাস্টিক ডুবে যাওয়ার কারণে বা জালের মধ্য দিয়ে যেতে পারে এমন ছোট ছোট টুকরো হয়ে যাওয়ার কারণে হতে পারে। এই কারণে এটা মনে করা হয় যে উত্তর আটলান্টিক আবর্জনাকুণ্ডের আকার অবমূল্যায়নযোগ্য হতে পারে। সম্ভবত মাইক্রোপ্লাস্টিকগুলোকে বিবেচনায় নেওয়া হলে কুণ্ডটি মহান প্রশান্ত মহাসাগরীয় আবর্জনা কুণ্ডের মতো বড়ও হতে পারে।
উৎস
উত্তর আটলান্টিকের আবর্জনাকুণ্ড মানুষের সৃষ্ট বর্জ্য থেকে উদ্ভূত হয়, যা মহাদেশীয় নদী থেকে সমুদ্রে যায়। একবার আবর্জনাটি সমুদ্রে পরিণত হয়ে গেলে, এটি মহাসাগরীয় বলয়ের প্রভাবে কেন্দ্রীভূত হয়, যা বৃহৎ আকারে আবর্জনা সংগ্রহ করে। আবর্জনা কুণ্ডের পৃষ্ঠে পলিথিন এবং পলিপ্রোপিলিনের মতো মাইক্রোপ্লাস্টিক থাকে যা সাধারণ গৃহস্থালী সামগ্রী থেকে তৈরি হয়। সাগরের পৃষ্ঠের নিচে বিদ্যমান বলে মনে করা হয় এমন ঘন উপাদানের মধ্যে রয়েছে পলিথিন টেরেফথালেট নামক প্লাস্টিক যা কোমল পানীয় এবং জলের বোতল তৈরি করতে ব্যবহৃত হয়। যাইহোক, এই ঘন প্লাস্টিকগুলো উত্তর আটলান্টিকের আবর্জনাকুণ্ডে পরিলক্ষিত হয় না কারণ নমুনা সংগ্রহের পদ্ধতিগুলো শুধুমাত্র পৃষ্ঠের মাইক্রোপ্লাস্টিকগুলোকে ধারণ করে।
গবেষণা
সমুদ্র শিক্ষা সংঘ, উডস হোল ওশানোগ্রাফিক ইনস্টিটিউশন এবং মানোয়ার হাওয়াই বিশ্ববিদ্যালয়ের যৌথ গবেষণায় ১৯৮৬ থেকে ২০০৮ সাল পর্যন্ত পশ্চিম উত্তর আটলান্টিক এবং ক্যারিবিয়ান সাগরে প্লাস্টিকের নমুনা সংগ্রহ করা হয়েছে। সমুদ্র সেমিস্টার প্রোগ্রামের প্রায় ৭,০০০ শিক্ষার্থী ২২ বছর ধরে সমুদ্রের পালতোলা গবেষণা জাহাজে ৬,১৩৬ সারফেস প্ল্যাঙ্কটন নেট টোন পরিচালনা করেছে, যার ফলে ৬৪,০০০-এরও বেশি প্লাস্টিকের টুকরো পাওয়া যায়, যার বেশিরভাগই ১০ মিমি-এর কম আকারের টুকরো এবং প্রায় সব ০.০৫ গ্রাম-এর চেয়ে হালকা। হনলুলুতে হাওয়াই বিশ্ববিদ্যালয়ের নিকোলাই ম্যাক্সিমেনকো একটি কম্পিউটার মডেল তৈরি করেছে, যাতে বর্ণনা করা হয় যে কীভাবে প্লাস্টিকগুলো আবর্জনাকুণ্ড তৈরি করতে পৃষ্ঠের স্রোতকে একত্রিত করা থেকে জমা হয়। মডেলটি ১৬০০টিরও বেশি স্যাটেলাইট-ট্র্যাকড ট্র্যাজেক্টোরিজ থেকে ড্রিফটিং বয়গুলোর তথ্য ব্যবহার করে ভূপৃষ্ঠের স্রোতকে ম্যাপ করতে তৈরি করা হয়। এসইএ-তে শিক্ষার্থীদের দ্বারা সংগৃহীত প্লাস্টিক উপাত্ত ম্যাক্সিমেনকোর মডেলকে বৈধতা দিয়েছে এবং গবেষকরা উত্তর আটলান্টিক মহাসাগরে প্লাস্টিক জমা হওয়ার পূর্বাভাস দিতে সক্ষম হয়েছেন।
২০২২ সালের ডিসেম্বরে প্রকাশিত একটি সাম্প্রতিক গবেষণায় উত্তর আটলান্টিক আবর্জনাকুণ্ডে পাওয়া মাইক্রোবায়াল সম্প্রদায়ের তদন্ত করা হয়েছে এবং প্রাপ্ত উপাত্তকে প্রশান্ত মহাসাগরীয় আবর্জনাকুণ্ডের সাথে তুলনা করা হয়েছে। গবেষকরা ২০১৯ সালে আবর্জনা কুণ্ড থেকে প্লাস্টিকের ধ্বংসাবশেষ সংগ্রহ করেছিলেন এবং ১৬এস আরআরএনএ জিন বিশ্লেষণ ব্যবহার করে জীবাণুগুলো বিশ্লেষণ করেছিলেন। যে জীবাণুগুলো চিহ্নিত করা হয়েছিল এবং তারা যে সম্প্রদায় তৈরি করেছিল তাদের আবর্জনাকুণ্ডের প্লাস্টিস্ফিয়ার হিসাবে গণ্য করা হয়েছিল। জীবাণুগুলো সাধারণত পলিথিন (পিই) এবং পলিপ্রোপিলিন (পিপি) কণাগুলোতে পাওয়া যায়। এই কারণে গবেষকরা প্লাস্টিকের অবনতি এবং আবর্জনা কুণ্ডসমূহ হ্রাস করতে সম্ভাব্যভাবে অবদান রাখার জন্য জীবাণুর সম্ভাবনারও তদন্ত করেছেন। শনাক্ত করা জীবাণুর উপর ভিত্তি করে মাত্র ৪.০৭% জেনারের সদস্য পাওয়া যায় যা আবর্জনাকুণ্ডে পাওয়া প্লাস্টিককে হ্রাস করতে পারে। সেই সাথে, ব্যাকটেরিয়াগুলো কেবল পিই-কে অবনমিত করার জন্য পরিচিত ছিল, পিপি-কে নয়। গবেষকরা এই উপসংহারে পৌঁছেছেন যে আবর্জনাকুণ্ডে প্লাস্টিকের জমে লড়াই করার জন্য একটি প্রাকৃতিক উপায় খুঁজে বের করার জন্য আরও তদন্তের প্রয়োজন।
নেতিবাচক প্রভাব
যেহেতু উত্তর আটলান্টিকের আবর্জনাকুণ্ডে প্রচুর পরিমাণে প্লাস্টিক মাইক্রোপ্লাস্টিকের আকারে রয়েছে, তাই সামুদ্রিক প্রাণীদের পক্ষে সেগুলো খাওয়া সহজতর ব্যাপার। এই ছোট প্লাস্টিকগুলোকে মাছের ডিম ভেবে ভুল করা যেতে পারে। সেই সাথে মাইক্রোপ্লাস্টিকের ছোট টুকরো খাদ্য শৃঙ্খলের নিচে থাকা প্রাণীদের (যেমন: জুপ্ল্যাঙ্কটন) দ্বারা গ্রাস করা হতে পারে। জুপ্ল্যাঙ্কটনে জমে থাকা প্লাস্টিক তাদের খাওয়া জীবের ভিতরে তৈরি হয়। মাইক্রোপ্লাস্টিক কীভাবে খাদ্য শৃঙ্খলকে এগিয়ে নিয়ে যেতে পারে এবং বৃহত্তর জীবগুলোকে সম্ভাব্যভাবে বিবর্ধিত হতে পারে সে সম্পর্কে খুব কম গবেষণা হয়নি। যাইহোক, ভবিষ্যদ্বাণী করা হয় যে কতটা প্লাস্টিক ঢোকানো হয় এবং ধরে রাখা হয় সেটা ধারণ করা প্লাস্টিকের আকারের উপর নির্ভর করে খাদ্যজালে প্লাস্টিকের জৈব ম্যাগনিফিকেশন নির্ভর করবে। প্লাস্টিকের এভাবে জমে থাকা এবং সম্ভাব্য জৈব ম্যাগনিফিকেশন জীবসমূহকে অপুষ্টতার দিকে নিয়ে যেতে পারে এবং সমুদ্রের জীববৈচিত্র্যের জন্য হুমকিস্বরুপ হতে পারে। সেই সাথে সামুদ্রিক জীবনে জমা হওয়া মাইক্রোপ্লাস্টিক মানুষের কাছে স্থানান্তরিত হতে পারে যখন তারা দূষিত জীবগুলো গ্রহণ করে, যা স্বাস্থ্যের উপর বিরূপ প্রভাব ফেলতে পারে।
দ্য ওশান ক্লিনআপ এবং রয়্যাল নেদারল্যান্ডস ইনস্টিটিউট ফর সি রিসার্চ কর্তৃক পরিচালিত একটি সাম্প্রতিক গবেষণায় দেখা গেছে যে উত্তর আটলান্টিক আবর্জনাকুণ্ডের পৃষ্ঠে মাইক্রোপ্লাস্টিকের মাত্রা এই অঞ্চলের সমুদ্র জীবনের জন্য নিরাপদ মাত্রা অতিক্রম করার কাছাকাছি। যদিও এর সঠিক পরিণতি অজানা, গবেষকরা দাবি করেন যে সমস্যাটি মোকাবেলায় কিছু করা না হলে সামুদ্রিক জীবনের উপর উল্লেখযোগ্য বিরূপ প্রভাব ফেলতে পারে। ২০২১ সালে পরিচালিত আরেকটি গবেষণায় উত্তর আটলান্টিকের খাদ্য জালের মাঝখানে থাকা প্রজাতিগুলোতে রাসায়নিক এবং প্লাস্টিক জমা হওয়ার দিকে নজর দেওয়া হয়েছিল। এই প্রজাতির মধ্যে সার্ডিনা পিলচার্ডাস (সার্ডিনস), স্কোম্বার এসপিপি এবং ট্রাচুরাস ট্রেচুরাস (ম্যাকারেল) অন্তর্ভুক্ত ছিল। তারা দেখতে পেল যে মাছের অভ্যন্তরে বেশ কয়েকটি রাসায়নিকের ঘনত্ব কাছাকাছি অঞ্চলের একই প্রজাতির মাছের তুলনায় কম ছিল,এবং তারা আরও দেখেছে যে নমুনাকৃত জীবের ২৯%-এর পেটে প্লাস্টিকের টুকরো রয়েছে।